Aung San Suu Kyi

**Aung San Suu Kyi** (; []; * 19. Juni 1945 in Rangun, Britisch-Birma) is en birmaansche Politikerin. Se hett sück den laat 1980er Johren för en gewaltloos Demokratiseeren vun hör Heimatland insett un wurr as herutragend Vertrederin in den Freeheitskamp gegen Ünnerdrücken un soziale Ungerechtigkeit würdigt. 1991 kreeg se dorför den Freedensnobelpries.

An‘n 13. November 2010 hett de Militärregeeren vun Myanmar Aung San Suu Kyi ut hör insgesamt 15 Johr lang währenden Huusarrest entlaaten. Aung San Suu Kyi weer van 1988 bit 2011 Generalsekretärin vun de Natschonale Liga för Demokratie (NLD) un is siet 2011 Vörsitterin vun de Partei.

Bi den Nahwahlen to dat birmaansch Ünnerhuus Pyithu Hluttaw van’n 1. April 2012 wunn se de Afordnetenwahl in’n Wahlkreis Kawhmu. Hör Partei wunn 43 vun de 45 nee to besetten Parlamentssitten.An‘n 2. Mai 2012 hett se hör Eed as Parlamentsafordnete afleggt. An‘n 8. November 2015 wunn de NLD ünner hör Führung bi de Parlamentswahlen de afsolute Mehrheit vun de Sitze un hett in’n März 2016 Aung San Suu Kyi hör engen Parteifrüend Htin Kyaw mithülp vun eenig Lüttparteien mit en Tweedrüddelmehrheit to’n Präsidenten wählt. Aung San Suu Kyi wurr ünner hüm as Staatsberaderin Regeerungschefin, Ministerin vun dat Büro vun den Präsidenten un Butenministerin von Myanmar. Nah en Militärputsch in‘n Februar 2021 steiht se aber weer ünner Huusarrest. In‘n Dezember 2021 wurr se vun en Sünnergericht vun de Militärregeeren wegen Gewaltuproop un Verstööten gegen COVID-19-Pandemie-Uplagen to en veerjohrig Haftstraaf veroordeelt, wenige Stünnen  nah dat Oordeel wurr dat Straafmaat up twee Johr Huusarrest rünnersett. Minschenrechtler stufen de Verfohren as en Schauperzess in. 

De Internatschonale Straafgerichtshoff un de Ermittlungen to de Vörwürfe vun en Völkermord an den Rohingya anfangen, de wiels hör Regeerenstiet in Myanmar passeert ween hemm sall.

An’n  30. Dezember 2022 wurr bericht, dat Aung San Suu Kyi vun en Gericht to wiederen söben Johr Haft veroordeelt wurrn is. Vörschmeeten wurr hör ünner anner Korruptschoon, wat se aber as politiisch motiveert torüch wiest hett.
## Werke
* *Der Weg zur Freiheit.* Bastei Lübbe, Bergisch Gladbach 1999, ISBN 3-7857-0884-X, Aung San Suu Kyi im Gespräch mit Alan Clements (Original: *The Voice of Hope*).
* *Letters from Burma.* Penguin Books, London 1997, ISBN 0-14-026403-5 (Original: *Biruma Kara no tegami*, Mainichi Shinbunsha, 1996).

## Dokumentatschonen
* Luc Besson: *[[The Lady]].* Filmbiografie, 2011.
* Schweizer Fernsehen: ''Aung San Suu Kyi – Ein Leben ohne Kompromisse.'' Regie: Anne Gyrithe Bonne, 2010.
* Karen Stokkendal Poulsen: ''Birma – Der lange Kampf der Aung San Suu Kyi.'' Arte, 2018 (verfügbar bit 1. April 2021).

## Literatur
* Jesper Bengtsson: *Ikone der Freiheit. Aung San Suu Kyi. Eine Biographie.* Rotbuch, Berlin 2013, ISBN 978-3-86789-172-1.
* Franziska Blum: *Teaching Democracy. The Program and Practice of Aung San Suu Kyi’s Concept of People’s Education.* regiospectra, Berlin 2011, ISBN 978-3-940132-27-7.
* Alan Clements: *Der Impuls zur Freiheit – Lehrjahre in Birma.* Edition Spuren, Winterthur 2010, ISBN 978-3-905752-20-5.
* Andreas Lorenz: *Aung San Suu Kyi. Ein Leben für die Freiheit.* C. H. Beck, München 2015, ISBN 978-3-406-67509-6.
* Peter Popham: *The Lady and the Peacock. The Life of Aung San Suu Kyi of Burma.* Experiment, New York, ISBN 978-1-61519-081-2 (Paperback).
* Dorothee Wenner: *Nicht Macht korrumpiert den Menschen, sondern die Angst.* In: Charlotte Kerner (Hrsg.): *Madame Curie und ihre Schwestern – Frauen, die den Nobelpreis bekamen.* Beltz, Weinheim und Basel 1997, ISBN 3-407-80845-3.
* Hans-Bernd Zöllner: *The Beast and the Beauty. The History of the Conflict between the Military and Aung San Suu Kyi in Myanmar, 1988–2011, Set in a Global Context.* regiospectra, Berlin 2012, ISBN 978-3-940132-44-4.
* Hans-Bernd Zöllner: *Die Tochter. Aung San Suu Kyi – Eine politische Biographie.* Horlemann, Angermünde 2015, ISBN 978-3-89502-386-6.

## Weblinks

* DNB-Katalog
* Webupträe vun Daw Aung San Su Kyi (engelsch)

## Enkeld Nahwiesen